paragraph_text: Rođen je 21. svibnja 1933. godine u Beogradu, ali živi i djeluje u Zagrebu. Na akademiji likovnih umjetnosti diplomirao je 1957. godine u klasi profesora Otona Postružnika. Nakon studija od 1958. do 1961. godine intenzivno se bavio slikarstvom te je s grupama Staza, 15 mladih, Zagrebački krug i Likum izlagao svoje radove u Zagrebu, Splitu i Bolu na Braču. Na Arhitektonskom fakultetu diplomirao je 1965. godine kod profesora Vladimira Turine.